Diari Oficial de la Generalitat Valenciana


Sumari del DOGV 4707, del 08-03-2004 (2004/2259)

Informació pública de l'aprovació definitiva de l'homologació i pla parcial del sector SAU I/2 del municipi de Novelda.
-----------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2259


Organisme emissor
:   Ajuntament de Novelda

Tipus de document
:   Anunci

Informació pública de l'aprovació definitiva de l'homologació i pla parcial del sector SAU I/2 del municipi de Novelda. [2004/M2259]
  
Per Decret de l'alcaldessa presidenta de l'Ajuntament de Novelda, de data 2 de febrer de 2004, s'ha dictat el següent i literal decret:
  
«I. La Comissió Territorial d'Urbanisme d'Alacant, en sessió celebrada l'11 de desembre de 2003, va adoptar l'acord d' aprovar definitivament l'homologació i pla parcial del sector SAU I/2 del municipi de Novelda, promogut per Urbanizadora María Cristina, SL.
  
En virtut de l'anterior acord queda igualment aprovat definitivament el programa d'actuació integrada de la unitat d'execució única del sector SAU I/2 i l'adjudicació de la seua execució i desenvolupament, en la seua condició d'urbanitzador, a la mercantil Urbanizadora María Cristina, SL, de conformitat amb l'acord de l'Ajuntament en Ple, de data 4 d'abril de 2002, que condicionava implícitament l'aprovació definitiva del programa d'actuació integrada i el reconeixement de la condició d'urbanitzador a la dita mercantil a l'acord d'aprovació definitiva de l'homologació i del pla parcial del sector SAU-I/2.
  
II. D'un altre costat, amb data 8 de gener de 2004, Luis Crespo Crespo, en nom i representació d'Urbanizadora María Cristina, SL ha presentat davant d'este Ajuntament, projecte d'urbanització de la unitat d'execució única del sector SAU I/2 de les normes subsidiàries de Novelda, sol·licitant la seua tramitació i aprovació municipal.
  
El citat projecte d'urbanització s'ha completat per mitjà d'annex presentat el dia 28 de gener de 2004.
  
III. Consta informe tècnic pel que se manifesta que el citat projecte d'urbanització disposa de la documentació exigida en l'article 140 del Reglament de Planejament, per la qual cosa correspon sotmetre a informació pública el dit instrument.
  
Consideracions jurídiques
  
Primera. Produïda la citada aprovació definitiva per l'administració autonòmica correspon elevar a definitiva l'aprovació provisional del programa d'actuació integrada del sector SAU-I/2 i l'adjudicació de la condició d'urbanitzador d'este programa a Urbanizadora María Cristina, SL.
  
Segona. Urbanizadora María Cristina, SL es troba legitimada per a la formulació del projecte d'urbanització, donada la seua condició d'agent urbanitzador de l'actuació i de conformitat amb el que disposa l'article 29.10 i 66.2.A) de la Llei Reguladora de l'Activitat Urbanística (LRAU).
  
Tercera. Per a la tramitació i aprovació del projecte d'urbanització se seguirà el procediment establit per a l'aprovació dels programes per al desenvolupament d'actuacions integrades, excepte el relatiu a la competència entre iniciatives, d'acord amb el que preveu l'article 53 i 46 de la LRAU, per tot això, resolc:
  
Primer
  
Elevar a definitiva l'aprovació provisional del programa d'actuació integrada del sector SAU-I/2 i l'adjudicació de la condició d'urbanitzador d'este programa a Urbanizadora María Cristina, SL.
  
Segon
  
Admetre a tràmit el projecte d'urbanització de la unitat d'execució única del sector SAU-I/2 de les normes subsidiàries de Novelda, promogut per la mercantil Urbanizadora María Cristina, SL, en la seua qualitat d'agent urbanitzador.
  
Tercer
  
Sotmetre a informació pública el citat projecte d'urbanització, per mitjà d'avís a tots els propietaris i titulars de drets afectats per l'actuació proposada i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions en el termini de 20 dies hàbils a comptar del següent a la publicació de l'edicte en el dit diari oficial.
  
Quart
  
Notificar el present decret a tots els interessats en el programa d'actuació integrada del SAU-I/2».
  
Este acord posa fi a la via administrativa, el que pose en el seu coneixement i de conformitat amb el que establixen els articles 58, 107, 109, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Contra la present resolució, definitiva en via administrativa, l'interessat podrà interposar contra este, els recursos següents:
  
- De forma prèvia i potestativa, recurs de reposició davant de l'òrgan que va adoptar l'acord, en el termini d'un mes comptat a partir del dia següent al de recepció de la present notificació.
  
- Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, o davant del Jutjat Contenciós Administratiu d'Alacant si l'acte administratiu és algun dels contemplats en l'article 8.1 de la Llei 29/1998 abans citada, en el termini de dos mesos comptats a partir del dia següent al de recepció de la present notificació.
  
En el cas que l'interessat interpose recurs de reposició, no es podrà interposar recurs contenciós administratiu fins que aquell siga resolt expressament o s'haja produït la desestimació presumpta del recurs de reposició interposat.
  
Tot això, sense perjuí que els interessats puguen exercir, si és procedent, qualsevol altre recurs que estimen procedent.